
ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Οριστική απόλυση οπλιτών από τις τάξεις των Ενόπλων Δυνάμεων 1 

Τροποποίηση Τεχνικού Κανονισμού ελέγχου και πιστοποίησης των 
σπόρων προς σπορά των ελαιούχων και κλωστικών φυτών. . 2 
Έλεγχοι για τη διαπίστωση των καλλιεργουμένων εκτάσεων και 


ποικιλιών καπνού, που περιλαμβάνονται στις δηλώσεις ή συμβά¬ 
σεις καλλιέργειας. 3 

Συμπλήρωση του Τμήματος II του Επιστημονικού Συμβουλίου 
Εγκρίσεων (Ε.Σ.Ε.) Κτηνιατρικών Φαρμακευτικών Προϊό¬ 
ντων. 4 

Τροποποίηση Υπουργικής απόφασης Συγκρότησης Επιτροπής Κο¬ 
στολόγησης Παν. Συγγραμμάτων . 5 

Κριτήρια και διαδικασία επιλογής Ιδιωτών ως Σπουδαστών στην 
Παιδαγωγική Τεχνική Σχολή (ΠΑΤΕΣ) της ΣΕΛΕΤΕ. 6 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Φ.421.4/11/219961 (1) 

Οριστική απόλυση οπλιτών από τις τάξεις των Ενόπλων Δυνάμεων. 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Τις διατάξεις της παραγράφου 1 του άρθρου 5 του Ν. 1763/88 
«Στρατολογία των Ελλήνων» (ΦΕΚ 57 Α') όπως τροποποιήθηκε με την 
παράγραφο 2 του άρθρου 15 του Ν. 1911/90 (ΦΕΚ 166 Α’). 

β. Τις υφιστάμενες υπηρεσιακές ανάγκες. 

γ. Σχετική πρόταση του Αρχηγού ΓΕΕΘΑ (ΦΕΕ 421.4/9/ 
24.7.92), αποφασίζουμε: 

Άρθρο 1 

Η Φ.421.4/1/103859/Σ:1226/5.3.91 απόφαση ΤΕΘΑ (ΦΕΚ 
130 Β’) όπως τροποποιήθηκε με τη Φ.421.4/6/216826/Σ.148/ 
3.3.92 απόφαση ΤΕΦΑ (ΦΕΚ 195 Β’) τροποποιείται και συμπληρώνε¬ 
ται ως εξής: 

α. Η περίπτωση (3) της υποπαραγράφου (α) της παραγράφου 3 του 
άρθρου 1 αντικαθίσταται ως εξής: 

(3) Για το Πολεμικό Ναυτικό: 

Οι οπλίτες που συμπληρώνουν χρόνο πραγματικής στρατιωτικής 
υπηρεσίας δεκαεννέα (19) μηνών: 

α) Σε πλοία του Αρχηγείου Στόλου (πλήν Α/Β της ΔΠΑ) σε Επιτε¬ 
λεία ΔΜΑ - ΔΠΑ, ΜΤΠΚ - ΜΝΑ, σε πετρελαιοφόρα πλοία ΔΔΜΝ τύ¬ 
που «ΟΥΡΑΝΟΣ» και «ΖΕΥΣ», σε υδροφόρες ΔΔΜΝ τύπου «ΠΡΕΣΠΑ» 
και «ΣΤΥΜΦΑΛΙΑ» καθώς και στη ΜΥΚ (μόνοι οι Υποβρύχιοι Κατα- 
στροφείς). 

β) Σε πλοία μεταφοράς πυρομαχικών, γενικής υποστήριξης, πόντι¬ 
σης φραγμάτων, υδρογραφικά (πλην υδρογραφικών ακάτων) και εκπαι¬ 
δευτικά καθώς και σε φαρόπλοια. 


γ) Σε ναυτικά παρατηρητήρια και σε ναυτικά κλιμάκια πλην Νομού 
Αττικής. 

δ) Στην ΥΝΤΕΛ και στα πλοία της, σε ρυμουλκά ανοικής θαλάσσης 
και σε ΠΝΒ πλην Σύρου». 

β. Η περίπτωση β (2) (β) της παραγράφου 3 του άρθρου 1 αντικαθί¬ 
σταται ως εξής: 

«β) Της 114 ΠΜ, της ΥΠΑΕΑΒ, της 204 ΜΓΑΠ και του 2ου 
ΑΚΕΠ». 

γ) Η περίπτωση β (3) της υποπαραγράφου 3 του άρθρου 1 αντικαθί¬ 
σταται ως εξής: 

«3) Οι οπλίτες πού συμπληρώνουν χρόνο πραγματικής στρατιωτικής 
υπηρεσίας είκοσι ενός (21) μηνών: 

α) Στα πλοία του Αρχηγείου ΣΟλου και ΔΔΜΝ που δεν εντάσσονται 
στην Α’ Κατηγορία. 

β) Στην ΠΝΒ Σύρου, στη ΝΔΙ, στο Ναυτικό Σταθμό Κέρκυρας, στο 
ΚΕ ΠΟΡΟΣ, στο ΜΚΕ Λαρίσης και την ΥΠΑΕΑΒ καθώς και σε Υπη¬ 
ρεσίες της νήσου Κρήτης». 

δ. Οι υποπαράγραφοι γ και δ του άρθρου 2 αντικαθίστανται ως εξής: 

«γ. Ο χρόνος υπηρεσίας στο Εξωτερικό, πλην Ελληνικής Δύναμης 
Κύπρου και πληρωμάτων υπό παραλαβή πλοίων του Πολεμικού Ναυτι¬ 
κού, δεν προσμετράται για τη συμπλήρωση του χρόνου που καθορίζεται 
για την Α’ ή τη Β’ κατηγορία. 

«δ. Ο χρόνος απόσπασης άνω των τριάντα (30) ημερών συνολικά, 
υπολογίζεται ότι διανύεται στην κατηγορία που ανήκει η μονάδα ή η 
υπηρεσία στην οποία αποσπάται ο οπλίτης». 

ε. Στο άρθρο 2 προστίθεται υποπαράγραφος ι ως εξής: 

«ι. Σε περίπτωση μετακίνησης μονάδας ή Υπηρεσίας και ανάλογα με 
το χρόνο παραμονής στη νέα θέση, το Γ ενικό Επιτελείο του οικείου κλά¬ 
δου των Ενόπλων Δυνάμεων καθορίζει αν η θέση αυτή λογίζεται ως 
έδρα της μονάδας ή Υπηρεσίας για ένταξη των οπλιτών σε κατηγορία». 

Άρθρο 2 


1. Η ισχύς της απόφασης αυτής αρχίζει από την υπογραφή της. 

2. Η απόφαση αυτή να δημοσιευθεί στην Εφημερίδα της Κυβερνή- 
σεως. 


Αθήνα, 6 Αυγούστου 1992 


Ο ΥΠΟΥΡΓΟΣ 

ΙΩΑΝΝΗΣ ΒΑΡΒΙΤΣΙΩΤΗΣ 


Αριθ. 378989 (2) 

Τροποποίηση Τεχνικού Κανονισμού ελέγχου και πιστοποίησης των 
σπόρων προς σπορά των ελαιούχων και κλωστικών φυτών. 


ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΓΕΩΡΓΙΑΣ 


Έχοντας υπόψη: 

1. Τις διατάξεις: 

α) Του άρθρου 1 παρ. 1 και 3 του Ν. 1338/1983 «Εφαρμογή του 
Κοινοτικού Δικαίου» (Α’ 34), όπως τροποποιήθηκε από το άρθρο 6 του 

Ν. 1440/1984 «Συμμετοχή της Ελλάδος στο κεφάλαιο, στα αποθεμα- 
τικά και στις προβλέψεις της Ευρωπαϊκής Τράπεζας Επενδύσεων, στο 
κεφάλαιο της Ευρωπαϊκής Κοινότητας Άνθρακος και Χάλυβος και του 
Οργανισμού Εφοδιασμού ΕΤΡΑΤΟΜ» (Α' 70). 

β. Του άρθρου 7 παρ. 3 του Ν. 1564/1985 «Οργάνωση παραγωγής 
και εμπορίας του πολλαπλασιαστικού υλικού φυτικών ειδών» (Α' 164), 
όπως τροποποιήθηκε από το άρθρο 2 του Ν. 2040/1992 «Ρύθμιση θε¬ 
μάτων αρμοδιότητας Υπουργείου Γεωργίας και νομικών προσώπων 
εποπτείας του και άλλες διατάξεις» (Α' 70). 

γ) Της υπ’ αριθμ. 1687/1992 κοινής απόφασης του Πρωθυπουργού 
και του'Υπουργού Εθνικής Οικονομίας «Καθορισμός αρμοδιοτήτων των 
Υφυπουργών Εθνικής Οικονομίας» (Β' 104), όπως τροποποιήθηκε με 
την απόφαση αριθ. 1723/1992 (Β' 215). 

2. Την οδηγία 92/9/ΕΟΚ της Επιτροπής της 19ης Φεβρουάριου 
1992» για την τροποποίηση ορισμένων παραρτημάτων της οδηγίας του 
.Συμβουλίου 69/208/ΕΟΚ περί της εμπορίας των σπόρων προς σπορά 
των ελαιούχων και κλωστικών φυτών» (Ε.Ε. αρ. Ε.70 της 17.3.92, 
σελ. 25). 

3. Την από 19.5.1992 γνωμοδότηση της Τεχνικής Επιτροπής πολ¬ 
λαπλασιαστικού υλικού, αποφασίζουμε: 

Άρθρο 1 
Σκοπός 

Σκοπός της παρούσας απόφασης είναι η τροποποίηση της απόφασης 
αριθμ. 375762/18.10.90 «Τεχνικός Κανονισμός Ελέγχου και πιστο¬ 
ποίησης των σπόρων προς σπορά ελαιούχων και κλωστικών φυτών» (Β' 
697), σε συμμόρφωση προς την οδηγία 92/9/ΕΟΚ της Επιτροπής. 

Άρθρο 2 

(άρθρο 1 της οδηγίας 92/9/ΕΟΚ) 

1. Στο παράρτημα I παρ. 4 του άρθρου 21 προστίθεται η ακόλουθη 
παράγραφος. 

«Στην περίπτωση της ΟΕΥΟΙΝΕ ΜΑΧ. — ο όρος αυτός εφαρμόζεται 
κυρίως στους οργανισμούς ΡδΕϋϋΟΜΟΝΑδ δΥΚΙΝΟΑΕ Ρν. ΟΕΥ- 
ΟΙΝΕΑ, ϋΙΑΡΟΚΤΗΕ ΡΗΑδΕΟΕΟΚϋΜ νΑΚ. ΟΑϋΕΐνΟΚΑ και 
νΑΚ. δΟΙΑΕ, ΡΗΙΑΕΟΡΗΟΚΑ ΟΚΕΟΑΤΑ και ΡΗΥΤΟΡΗΤΗΟΒΑ 
ΜΕΟΑδΡΕΚΜΑ Ε. δΡ. ΟΕΥΟΙΝΕΑ». 

2. Στο παράρτημα II, κεφάλαιο I παρ. 4 προστίθεται υποπαράγραφος 
Γ, η οποία έχει ως εξής: 

«Γ. Ειδικές προδιαγραφές ή άλλοι όροι που εφαρμόζονται στην ΟΕΥ- 
ΟΙΝΕ ΜΑΧ: 

α) Όσον αφορά την ΡδΕϋϋΟΜΟΝΑδ δΥΚΙΝΟΑΕ Ρν. ΟΕΥ0Ι- 
ΝΕΑ, ο μέγιστος αριθμός των υποδειγμάτων, για τα οποία έχει διαπι¬ 
στωθεί ότι έχουν προσβληθεί από τους εν λόγω οργανισμούς, δεν πρέπει 
να υπερβαίνει τα τέσσερα (4), εντός δείγματος πέντε χιλιάδων (5.000) 
σπόρων τουλάχιστον ανά σπορομερίδια, που υποδιαιρείται σε πέντε (5) 
υποδείγματα. 

Εφόσον διαπιστωθούν ύποπτες αποικίες και στα πέντε (5) επιμέρους 
δείγματα, μπορούν να πραγματοποιηθούν κατάλληλες βιοχημικές εξε¬ 
τάσεις επί των υπόπτων αποικιών, που απομονώνονται σε ευνοϊκό περι¬ 
βάλλον από κάθε υπόδειγμα, προκειμένου να επιβεβαιωθούν οι ανω¬ 
τέρω προδιαγραφές ή όροι: 

β) Όσον αφορά την ϋΙΑΡΟΚΤΗΕ ΡΗΑδΕΟΕΟΚϋΜ ο μέγιστος 
αριθμός σπόρων, που έχουν προσβληθεί δεν πρέπει να υπερβαίνει τους 
δέκα πέντε στα εκατό (15%). 

γ) Το ποσοστό κατά βάρος αδρανούς ύλης, όπως ορίζεται σύμφωνα 1 
με τις τρέχουσες διεθνείς μεθόδους δοκιμασίας, δεν πρέπει να υπερβαίνει 
το μηδέν κόμμα τρία στα εκατό (0, 3%). 

3. Σύμφωνα με την διαδικασία του άρθρου 20 της οδηγίας 69/208/ 
ΕΟΚ(Ε.Ε. Ειδ. Εκδ. 03 τομ. 004 σελ. 195), επιτρέπεται η μη διενέρ¬ 
γεια της εξέτασης, όσον αφορά τις ανωτέρω ειδικές προδιαγραφές ή άλ¬ 
λους όρους, εκτός αν βάσει προηγούμενης πείρας υπάρχει αμφιβολία ότι 
δεν τηρήθηκαν οι εν λόγω προδιαγραφές ή όροι: 

Η παρούσα απόφαση να δημοσιευθεί στην Εφημερίδα της Κυβερνή- 
σεως. 

Αθήνα, 12 Αυγούστου 1992 

οι ΥΠΟΥΡΓΟΙ 

ΥΦΥΠΟΥΡΓΟΣ ΕΘΝ. ΟΙΚΟΝΟΜΙΑΣ ' ΓΕΩΡΓΙΑΣ 

ΚΩΝ. ΔΟΥΣΗΣ ΣΩΤ. ΧΑΤΖΗΓΑΚΗΣ 


Αρίθ. 378988 (3) 

Έλεγχοι για τη διαπίστωση των καλλιεργουμένων εκτάσεων και ποικι¬ 
λιών καπνού, που περιλαμβάνονται στις δηλώσεις ή συμβάσεις καλ¬ 
λιέργειας. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΓΕΩΡΓΙΑΣ 

Έχοντας υπόψη: > 

1. Τις διατάξεις 

α) Του άρθρου 22 παρ. 3 του Ν. 992/79 «Περί οργανώσεως των 
διοικητικών υπηρεσιών για την εφαρμογή της Συνθήκης Προσχωρή- 
σεως της Ελλάδος στις Ευρωπαϊκές Κοινότητες και ρυθμίσεως συνα¬ 
φών θεσμικών και οργανικών θεμάτων» (Α' 280), 

β) Του άθρου 1 παρ. 1, 2, και 3 του Ν. 1338/83 «Εφαρμογή του 
Κοινοτικού Δικαίου» (Α' 34), όπως τροποποιήθηκε από το άρθρο 6 του 
Ν. 1440/84 «Συμμετοχή της Ελλάδος στο κεφάλαιο, στα αποθεματικά 
και στις προβλέψεις της Ευρωπαϊκής Τράπεζας Επενδύσεων, στο κεφά¬ 
λαιο της Ευρωπαϊκής Κοινότητος Άνθρακος και Χάλυβος και του Ορ¬ 
γανισμού Εφοδιασμού ΕϋΚΑΤΟΜ (Α' 70), 

γ) Της υπ’ αριθ. 1687/92 κοινής απόφασης του Πρωθυπουργού και 
του Υπουργού Εθνικής Οικονομίας «Καθορισμός αρμοδιοτήτων των 
Υφυπουργών Εθνικής Οικονομίας» (Β' 104) όπως τροποποιήθηκε με 
την απόφαση υπ’ αριθ. 1723/92 (Β 215). 

2. Τους κανονισμούς: 

α) 727/70/ΕΟΚ του Συμβουλίου της 21ης Απριλίου 1970 «περί 
δημιουργίας κοινής οργανώσεως αγοράς στον τομέα του ακατέργαστου 
καπνού» (ΕΕ.Ειδ. Εκδ. 03, τομ. 05 σελ. 85), όπως τροποποιήθηκε από 
τους κανονισμούς 1737/91/ΕΟΚ (Ε.Ε.αρ. Ε 163 της 26.6.91 σελ. 
11), 860/92/ΕΟΚ (Ε.Ε αριθ. Ε 91 της 7.4.92 σελ. 1), 
β) 1726/70/ΕΟΚ της Επιτροπής της 25ης Αυγούστου 1970 «περί 
των λεπτομερειών της χορηγήσεως πριμοδοτήσεως του καπνού σε 
φύλλα» (ΕΕ. Ειδ. Εκδ. 03. τομ. 05, σελ. 178), όπως τροποποιήθηκε 
από τους κανονισμούς 1941/87/ΕΟΚ (Ε.Ε αρ. Ε 185 της 4.7.87 σελ. 
33) 2824/88/ΕΟΚ (Ε.Ε. αρ. Ε 254 της 14.9.88 σελ. 9), 1413/91/ 
ΕΟΚ (Ε.Ε. αρ. Ε 135 της 30.5.91 σελ. 15), 2376/91/ΕΟΚ (Ε.Ε. 
αρ. Ε 217/της 6.8.91 σελ. 18), 3699/91/ΕΟΚ (Ε.Ε. αρ. Ε 350 της 
19.12.91 σελ. 31), 1197/92/ΕΟΚ (Ε.Ε. αρ. Ε 124 της 9.5.92 σελ. 
31). 

γ) 2501/87/ΕΟΚ της Επιτροπής της 24ης Ιουνίου 1987 «που κα¬ 
θορίζει τα χαρακτηριστικά κάθε ποικιλίας καπνού κοινοτικής παραγω¬ 
γής» (Ε.Ε. αρ. Ε 237, της 20.8.87, σελ. 1) όπως τροποποιήθηκε από 
τον 1210/92/ΕΟΚ (Ε.Ε. αρ. Ε 127, της 13.5.92 σελ. 5), αποφασί¬ 
ζουμε: 

ΚΕΦΑΛΑΙΟ 1 
Άρθρο 1 
Σκοπός 

Σκοπός της παρούσας απόφασης είναι η καθιέρωση συστήματος 
ελέγχου, για τη διαπίστωση των καλλιεργούμενων εκτάσεων και ποικι¬ 
λιών καπνού, που περιλαμβάνονται στις συμβάσεις ή δηλώσεις καπνο¬ 
καλλιέργειας - μεταποίησης. 

Άρθρο 2 

Όργανο - Χρόνος ελέγχου 

Οι έλεγχοι των εκτάσεων και της καλλιεργούμενης ποικιλίας ανατί¬ 
θενται στον Εθνικό Οργανισμό Καπνού και πραγματοποιούνται μετά 
την 20η Ιουνίου κάθε έτους. 

ΚΕΦΑΛΑΙΟ II 
ΕΛΕΓΧΟΙ - ΚΥΡΩΣΕΙΣ 
Άρθρο 3 

1. Οι έλεγχοι πραγματοποιούνται κάθε χρόνο σε ποσοστό τουλάχι¬ 
στον πέντε στα εκατό (5%) των συμβάσεων καλλιέργειας κάθε επιχεί¬ 
ρησης μεταποίησης ή των δηλώσεων καλλιέργειας - μεταποίησης, που 
έχουν καταχωρηθεί στις περ/κές υπηρεσίες του Εθνικού Οργανισμού 
Καπνού. 

2. Για να είναι αντιπροσωπευτικός ο αριθμός των συμβάσεων ή δη¬ 
λώσεων καλλιέργειας - μεταποίησης, που θα υποβληθούν σε έλεγχο, ο 
έλεγχος πραγματοποιείται σε κάθε χωριό. 

3. Η καλλιεργούμενη έκταση διαπιστώνεται με κάθε πρόσφορο και 
αξιόπιστο τρόπο εξαιρουμένως της επιφάνειας που δεν καλύπτεται με 
καλλιέργεια (δρόμοι, κτίσματα κ.α.). 

Άρθρο 4 

Πριν την πραγματοποίηση των ελέγχων και οπωσδήποτε πριν την 
20η Ιουνίου, κάθε έτους δύναται ο παραγωγός να αναφέρει γραπτώς 
στην κατά τόπο-αρμόδια υπηρεσία του Εθνικού Οργανισμού Καπνού, 
όπου έχει καταχωρηθεί ή σύμβασή του ή η δήλωση Καλ/γείας - μετα¬ 
ποίησης, τις τυχόν διαφορές εκτάσεων που έχουν προκόψει σε σχέση με 
τις δηλωθείσες στη σύμβαση ή δήλωση καλ/γείας, γνωστοποιώντας 
παράλληλα και με ευθύνη του τις διαφορές αυτές και στον έτερο συμβαλ¬ 
λόμενο (αγοραστή - μεταποιητή). 

Μετά την ημερομηνία αυτή καμμία δήλωση διαφοράς των εκτάσεων 
5εν γίνεται δεκτή. 

Άρθρο 5 

1. Από το συνολικό αριθμό των καταχωρηθέντων στον Εθνικό Οργα¬ 

νισμό Καπνού συμβάσεων κατά μεταποιητή, ποικιλία ή ομάδα ποικι¬ 
λιών ή χωριό ή των καταχωρηθέντων δηλώσεων Καλ/γείας - μεταποί¬ 
ησης, λαμβάνεται τυχαίο δείγμα συμβάσεων ή δηλώσεων, που αντι¬ 
στοιχεί τουλάχιστον στο πέντε στα εκατό (5%). ' 

Σε περιπτώσεις χωριών δικαιοδοσίας μιας περ/κής υπηρεσίας του 
Εθνικού Οργανισμού Καπνού, στα οποία ο αριθμός των καταχωρηθέ¬ 
ντων συμβάσεων ή δηλώσεων καλ/γείας - μετ/σης είναι μικρότερος 
του δέκα (10), γίνεται συνολική ομαδοποίηση ανά επιχείρηση μετ/σης ή 
καλλιεργητή - μεταποιητή ή ανά ποικιλία και από τον προκύπτοντα συ¬ 
νολικό αριθμό των συμβάσεων κάθε επιχείρησης ή των δηλώσεων καλ/ 
γειας λαμβάνεται δειγματοληπτικά ποσοστό τουλάχιστον πέντε (5%) 
στα εκατό. 

2. Μετά την επιλογή του δείγματος, από τον Εθνικό Οργανισμό Κα¬ 
πνού, των προς έλεγχο συμβάσεων κάθε επιχείρησης ή δηλώσεων καλ¬ 
λιέργειας - μετ/σης, καταρτίζεται πρόγραμμα διενέργειας των ελέγ¬ 
χων. 

Προς τούτο ειδοποιούνται οι παραγωγοί κάθε χωριού να προσέλθουν 
οι ίδιοι ή εξουσιοδοτημένοι εκπρόσωποί τους στη διαδικασία ελέγχου, 
υποχρεούμενοι ταυτόχρονα να υποδείξουν στον Ελεγκτή τά προς έλεγ¬ 
χον αγροτεμάχια που περιλαμβάνονται στις συμβάσεις ή δηλώσεις καλ/ 
γειας - μεταποίησης. 

Με εξαίρεση την περίπτωση αποδεδειγμένης από τον ελεγχόμενο πα¬ 
ραγωγό ανωτέρας βίας - οπότε ο έλεγχος πραγμαοποιείται σε μεταγε¬ 
νέστερο χρόνο - αν ο έλεγχος δεν πραγματοποιηθεί με υπαιτιότητα του 
παραγωγού η έκταση θεωρείται ως ακαλλιέργητη και δεν χορηγείται 
καμμία πριμοδότηση στο καπνό του παραγωγού. 

Άρθρο 6 

1. Μετά την πραγματοποίηση του ελέγχου γνωστοποιούνται στον εν¬ 
διαφερόμενο, δια μέσου της Κοινότητάς του και με έγγραφο αποδει¬ 
κτικό τα αποτελέσματα του φέροντος χρονολογία ελέγχου. Σε περί¬ 
πτωση αμφισβήτησης των αποτελεσμάτων του ελέγχου ο παραγωγός 
δύναται εντός πέντε (5) ημερών να υποβάλλει στην κατά τόπο αρμόδια 
υπηρεσία του Εθνικού Οργανισμού Καπνού αίτηση για επανέλεγχο, η 
οποία και εξετάζεται εντός προθεσμίας δέκα (10) ημερών από τρεις (3) 
Ελεγκτές γεωπόνους του Οργανισμού, οι οποίοι ορίζονται από τον Προϊ¬ 
στάμενο της αντίστοιχης περ/κής υπηρεσίας. Τα αποτελέσματα του 
πραγματοποιηθέντος επανελέγχου είναι οριστικά. 

Αν από τον έλεγχο προκύψει διαφορά, μεταξύ της δηλωθείσας στη 
σύμβαση ή δήλωση χαλ/γείας έκτασης και της διαπιστωθείσας κατά 
τον έλεγχο σε ποσοστό μέχρι και δέκα (10%) στα εκατό της δηλωθείσης 
έκτασης, τότε η λαμβανομένη υπόψη έκταση για τη σύμβαση ή δήλωση 
είναι εκείνη που διαπιστώθηκε από τον έλεγχο. 

Αν η εν λόγω διαφορά είναι μεγαλύτερη, είτε από το δέκα (10%)στα 
εκατό της δηλωθείσης έκτασης, είτε από 10 στρέμματα, τότε η λαμβα¬ 
νομένη υπόψη έκταση για τη σύμβαση ή δήλωση είναι εκείνη που διαπι¬ 
στώθηκε από τον έλεγχο, μειωμένη όμως κατά το διπλάσιο της διαφο¬ 
ράς- 

Στις περιπτώσεις αυτές η μέγιστη συνολικά πριμοδοτούμενη ποσό¬ 
τητα καπνού θα είναι το αποτέλεσμα του γινομένου της ως άνω λαμβα- 


νομένης υπόψη έκτασης επί της μεγίστης στρεμματικής απόδοσης της 
καλλιεργούμενης ποικιλίας, όπως αυτή ορίζεται στο παράρτημα του 
Καν. (ΕΟΚ) 1210/92. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 12 Αυγούστου 1992 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΘΝ. ΟΙΚΟΝΟΜΙΑΣ ΓΕΩΡΓΙΑΣ 

ΚΩΝ. ΔΟΥΣΗΣ ΣΩΤ. ΧΑΤΖΗΓΑΚΗΣ 

-- 

Αριθ. 378172 (4) 

Συμπλήρωση του Τμήματος II του Επιστημονικού Συμβουλίου Εγκρί¬ 
σεων (Ε.Σ.Ε.) Κτηνιατρικών Φαρμακευτικών Προϊόντων. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις του άρθρου 3 του Ν. 1965/1991. 

2. Την ανάγκη συμπλήρωσης της με αριθ. πρωτ.354375/18.6.92 
απόφασή μας, αποφασίζουμε: 

Συμπληρώνουμε την με αριθ. πρωτ. 354375/18.6.92 απόφασή 
μας στην παρ. 9, Τμήμα II, έγκρισης Βιολογικών Προϊόντων, με την 
προσθήκη ενός μέλους με τον αναπληρωματικό αυτού, ώστε ο συνολικός 
αριθμός των μελών του Τμήματος να είναι επτά (7), ως εξής: 

Κουτίνας Αλέξανδρος, επίκουρος καθηγητής Κλινικής Παθολογίας 
Κτηνιατρικού Τμήματος Α.Π.Θ, με αναπληρωτή τον Ράλλη Τιμολ. επί¬ 
κουρο καθηγηγή του ίδιου Τμήματος. 

Η απόφαση αυτή να δημοσιευθεί στην Εφημερίδα της Κυβερνήσεως. 

\ Αθήνα, 11 Αυγούστου 1992 

Ο ΥΠΟΥΡΓΟΣ 

ΣΩΤ. ΧΑΤΖΗΓΑΚΗΣ 

- 4 -- 

Αριθ. Φ. 12.2/Β3/3805 (5) 

Τροποποίηση Υπουργικής απόφασης Συγκρότησης Επιτροπής Κοστο¬ 
λόγησης Παν. Συγγραμμάτων. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 80 και 84 του Π.Δ. 147/76 «Περί ορ¬ 
γανισμού της Κ.Υ του ΥΠΕΠΘ. 

2. Τις αριθμ. Φ. 142/Β3/2450/6.7.90 (ΦΕΚ 465/23.7.90 τΒ’) 
και Φ 142/Β3/4357/16.10.90 (ΦΕΚ 676/24.10.90 τ.Β') υπουρ¬ 
γικές αποφάσεις. 

3. Το γεγονός ότι ο υπάλληλος του ΥΠΟΙΚ Βασιλόπουλος Διονύσιος 
που μετέχει στις συνεδριάσεις της Επιτροπής Κοστολόγησης Πανεπι¬ 
στημιακών συγγραμμάτων ως αναπληρωτής του Ηλιακίδη Παναγιώτη 
του ίδιου υπουργείου δεν καλύπτει την προϋπόθεση του άρθρου 84 του 
Π.Δ. 147/76 ως προς το βαθμό που κατέχει. 

4. Την άποψη που έχει διατυπώσει η Υ.Ε.Ε. στο ΥΠΕΠΘ για την 
ανάγκη συμμετοχής εκπροσώπου της στην επιτροπή κοστολόγησης 
Παν. Συγγραμμάτων για το σχηματισμό ιδίας αντίληψης και την απο¬ 
φυγή προβλημάτων που δημιουργούνται κατά την εκκαθάριση των δα¬ 
πανών και την έκδοση φων σχετικών Χ.Ε.Π, αποφασίζουμε: 

Τροποποιούμε την αριθ. Φ. 142/Β3/4357/16.10.90 (ΦΕΚ 676/ 
24.10.90 τ.Β") Υπουργική απόφαση με την οποία τροποποιήθηκε η 
αριθμ. Φ. 142/Β3/2540/6.7.90 (ΦΕΚ 465/23.7.90 τ.Β) ομοία 
απόφαση για τη’ «Συγκρότηση Επιτροπής Κοστολόγησης Παν. Συγ¬ 
γραμμάτων» και ορίζουμε τον Μεντή Γεώργιο του Ισιδώρου προϊστά¬ 
μενο της ΥΕΕ του ΥΠΕΠΘ ως αναπληρωτή του Ηλιακίδη Παναγιώτη 
Προϊστάμενο Διεύθυνσης του ΥΠΟΙΚ και σε αντικατάσταση του Βασι¬ 
λοπούλου Διονυσίου, υπαλλήλου του ίδιου Υπουργείου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 31 Ιουλίου 1992 

Ο ΥΠΟΥΡΓΟΣ 

Γ. ΣΟΥΦΛΙΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. Γ2/4590 (6) 

Κριτήρια και διαδικασία επιλογής Ιδιωτών ως Σπουδαστών στην Παι¬ 
δαγωγική Τεχνική Σχολή (ΠΑΤΕΣ) της ΣΕΛΕΤΕ. 

Ο ΥΠΟΥΡΓΟΣ 

ΕΘΙΜΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Το Ν.Δ. 581/70 «Περί διοικήσεως της ΣΕΛΕΤΕ» (ΦΕΚ 139/ 
τ.Α'/24.6.70). 

2. Το Ν.Δ. 789/70 «Περί οργανώσεως της ΣΕΛΕΤΕ» (ΦΕΚ 293/ 
τ.Α·/31.12.70). 

3. Την αριθ. Ε3/1788/1984 (ΦΕΚ 135/τ.Β·/9.3.84) Απόφαση 
του ΥΠΕΠΘ «Κανονισμός Σπουδών της ΠΑΤΕΣ/ΣΕΛΕΤΕ». 

4. Το άρθρο 61,του Ν. 1566/85 (ΦΕΚ 167/τ.Α'/30.9.85) «Δομή 
και λειτουργία της Πρωτοβάθμιας και Δευτεροβάθμιας Εκπ/σης». 

5. Την αριθ. 14/16.6.1992 (θέμα 1) Πράξη του Δ.Σ. της ΣΕΛΕΤΕ. 

6. Την αριθ. Η/2871/1990 απόφαση, για τη μεταβίβαση αρμοδιο¬ 
τήτων, αποφασίζουμε: 

Ορίζουμε τα κριτήρια, τα δικαιολογητικά και τη διαδικασία υποβο¬ 
λής τους, καθώς και κάθε άλλη απαραίτητη λεπτομέρεια για την επι¬ 
λογή και εισαγωγή Ιδιωτών ως Σπουδαστών στην ΠΑΤΕΣ/ΣΕΛΕΤΕ 
Αθηνών και στο Παράρτημά της στη Θεσ/νίκη, όπως κατωτέρω: 

I. ΔΙΚΑΙΟΛΟΓΗΤΙΚΑ ΚΑΙ ΔΙΑΔΙΚΑΣΙΑ ΥΠΟΒΟΛΗΣ ΤΟΥΣ 
Α. ΔΙΚΑΙΩΜΑ ΣΥΜΜΕΤΟΧΗΣ ΣΤΗΝ ΕΠΙΛΟΓΗ 

1. Στη διαδικασία επιλογής Ιδιωτών ως Σπουδαστών στην ΠΑΤΕΣ/ 
ΣΕΛΕΤΕ συμμετέχουν πτυχιούχοι Σχολών ή τμημάτων τους της δευ¬ 
τεροβάθμιας και τριτοβάθμιας (Ανώτερης - Ανώτατης) Εκπαίδευσης 
του Εσωτερικού και Εξωτερικού, που δεν υπερβαίνουν το 39ο έτος της 
ηλικίας τους. 

Κατ’ εξαίρεση έχουν δικαίωμα συμμετοχής οι ιδιώτες που υπερβαί¬ 
νουν το 39ο έτος της ηλικίας τους, εφόσον έχουν τετραετή τουλάχιστον 
υπηρεσία στην Ιδιωτική Εκπαίδευση. 

Οι πτυχιούχοι σχολών του Εξωτερικού πρέπει να έχουν Απολυτήριο 
Ελληνικού Λυκείου. 

2. Οι ειδικότητες των υποψηφίων κατά Σχολή (ή Τμήμα) και βαθ¬ 
μίδα Εκπαίδευσης, καθώς και ο αριθμός των εισακτέων για κάθε ειδι¬ 
κότητα, ορίζονται με απόφαση του Υπουργού Εθνικής Παιδείας και 
Θρησκευμάτων. 

3. Με απόφαση του Υπουργού Εθνικής Παιδείας και Θρησκευμάτων 
μπορούν να εισάγονται για φοίτηση στην ΠΑ.ΤΕ.Σ. της ΣΕΛΕΤΕ «καθ’ 
υπέρβαση» του αριθμού εισακτέων για κάθε ακαδημαϊκό έτος και ανε¬ 
ξαρτήτως ειδικότητας, άτομα ειδικών κατηγοριών (όπως άτομα με ει¬ 
δικές ανάγκες κ.τ.λ.), Εκπ/κοί που εργάστηκαν στη Β’/θμια (Δημόσια 
και Ιδιωτική) ή Γ’/θμια Εκ7»/ση με οποιαδήποτε σχέση εργασίας, Εκπ/ 
κοί άλλων φορέων Εκπ/σης ή Κατάρτισης, καθώς και υπάλληλοι του 
ΥΠΕΠΘ, της ΣΕΛΕΤΕ και άλλων δημόσιων φορέων για την κάλυψη 
αναγκών τους. 

Β. ΔΙΚΑΙΟΛΟΓΗΤΙΚΑ 

Για τη συμμετοχή Ιδιωτών στη διαδικασία επιλογής τους ως Σπου¬ 
δαστών στην ΠΑΤΕΣ/ΣΕΛΕΤΕ υποβάλλονται τα επόμενα δικαιολογη- 
τικά: 

α) Αίτηση συμμετοχής στη διαδικασία επιλογής. 

β) Φωτοτυπία δελτίου ταυτότητας, επικυρωμένη από αρμόδια Αρχή. 

γ) Βασικός τίτλος σπουδών. 

δ) 'Αλλοι τίτλοι σπουδών ίδιας με τον βασικό ή ανώτερης βαθμίδας 
(εφόσον υπάρχουν). 

Για τους πτυχιούχους των Τεχνικών - Επαγγελματικών Λυκείων 
και των Ενιαίων Πολυκλαδικών Λυκείων υπολογίζεται σαν δεύτερος τί¬ 
τλος σπουδών (μη βασικός) και το απολυτήριο Γενικού Λυκείου (εφόσον 
υπάρχει). 

ε) Τίτλοι μεταπτυχιακών σπουδών (ΜΑ5ΤΕΒ.8, Διδακτορικά διπλώ¬ 
ματα κ.λπ.) εφόσον υπάρχουν. 

στ) Πιστοποιητικά γνώσης ξένων γλωσσών (εφόσον υπάρχουν). 

ζ) Βεβαιώσεις διδακτικής και επαγγελματικής πείρας (εφόσον υπάρ¬ 
χουν). 

Γ. ΤΟΠΟΣ ΚΑΙ ΧΡΟΝΟΣ ΥΠΟΒΟΛΗΣ ΔΙΚΑΙΟΛΟΓΗΤΙΚΩΝ 

1. Όσοι υποψήφιοι επιθυμούν να φοιτήσουν στην ΠΑΤΕΣ Αθηνών 
υποβάλλουν τα δικαιολογητικά τους στη Γραμματεία της ΠΑΤΕΣ Λθη- 
νών στο Αμαρούσιο Αττικής (Σταθμός ΕΗΣ «ΕΙΡΗΝΗ»). 

Όσοι υποψήφιοι επιθυμούν να φοιτήσουν στην ΠΑΤΕΣ Θεσσαλονίκης 
μπορούν να υποβάλουν τα δικαιολογητικά τους στη Γραμματεία της 


ΠΑΤΕΣ/θεσσαλονίκης (οδός Αλεξ. Παπαναστασίου, αριθ. 13, κτίριο 
ΕΥΚΛΕΙΔΗΣ). 

2. Τα δικαιολογητικά υποβάλλονται στην περίοδο από 17 Αυγού- 
στου μέχρι και 4 Σεπτεμβρίου. 

Δ. ΤΡΟΠΟΣ ΥΠΟΒΟΛΗΣ ΔΙΚΑΙΟΛΟΓΗΤΙΚΩΝ 

Οι υποψήφιοι υποβάλλουν τα δικαιολογητικά τους αυτοπροσώπως 
και μόνο σε εξαιρετικές περιπτώσεις χρησιμοποιούν Ταχυδρομείο (με 
συστημένη επιστολή). Στην περίπτωση χρήσης Ταχυδρομείου, τα δι- 
καιολογητικά στέλνονται απευθείας στην ΠΑΤΕΣ Αθηνών (Ταχυδρο¬ 
μική Διεύθυνση: ΣΕΛΕΤΕ, ΠΑΤΕΣ Αθηνών, Τ.Θ. 50453, Τ.Κ. 
141 21 Ηράκλειο Αττικής), ακόμη και από τους υποψήφιους της ΠΑ¬ 
ΤΕΣ Θεσ/νίκης, και έχουν σφραγίδα Ταχυδρομείου με ημερομηνία μέ¬ 
χρι και την ημέρα λήξης της προθεσμίας υποβολής δικαιολογητι- 
κών. 

Ε. ΠΑΡΑΛΑΒΗ ΔΙΚΑΙΟΛΟΓΗΤΙΚΩΝ 

Τα δικαιολογητικά, που υποβάλλλονται αυτοπροσώπως, παραλαμ- 
βάνονται από Διοικητικούς Υπαλλήλους ή Εκπαιδευτικούς της ΣΕ¬ 
ΛΕΤΕ ή ακόμη Εκπαιδευτικούς της Δημόσιας Τ.Ε.Ε., ύστερα από 
έγκριση της Υπηρεσίας τους, που ορίζονται με Απόφαση του Προέδρου 
του Δ.Σ. της ΣΕΛΕΤΕ. Κατά την παραλαβή ελέγχονται τα συνημμένα 
δικαιολογητικά με όσα αναγράφονται στην αίτηση και υπογράφονται 
από τους παραλήπτες, ένα προς ένα. Οι παραλήπτες δεν είναι υπεύθυνοι 
για την πληρότητα των δικαιολογητικών. Η ευθύνη αυτή βαρύνει τους 
υποψηφίους. 

Τα δικαιολογητικά ταξινομούνται κατά Σχολή προτίμησης των υπο¬ 
ψηφίων από τις Γραμματείες των Σχολών ΠΑΤΕΣ Αθηνών και Θεσσα¬ 
λονίκης και τελικά συγκεντρώνονται στην ΠΑΤΕΣ Αθηνών, όπου θα γί¬ 
νει και η αξιολόγησή τους. 

ΣΤ. ΠΩΣ ΠΡΕΠΕΙ ΝΑ ΕΙΝΑΙ ΤΑ ΔΙΚΑΙΟΛΟΓΗΤΙΚΑ 

1. Η Αίτηση 

Η αίτηση συμμετοχής είναι έντυπη και χορηγείται από τις Γραμμα¬ 
τείες των Σχολών. Στην αίτηση αναγράφεται οπωσδήποτε η Σχολή 
υποψηφιότητας (ΠΑΤΕΣ Αθηνών ή ΠΑΤΕΣ Θεσ/νίκης), το τμήμα της 
Σχολής που ο υποψήφιος επιθυμεί να φοιτήσει (τμήμα Λνωτάτων, Ανω- 
τέρων ή Μέσων Σχολών, ανάλογα με τη βαθμίδα του βασικού του πτυ¬ 
χίου) και η ακριβής ειδικότητα (π.χ. Μηχανολόγος, Ηλεκτρολόγος 
κ.λπ.) Αίτηση υποβάλλεται μόνο για μια Σχολή υποψηφιότητας. 

2. Ο Βασικός Τίτλος Σπουδών 

α) Σαν «Βασικός Τίτλος Σπουδών» θεωρείται εκείνος με τον οποίο εί¬ 
ναι κάποιος υποψήφιος και πρέπει να αναφέρεται σαφώς στην αίτηση. Ο 
Βασικός Τίτλος Σπουδών υποβάλλεται σε αντίγραφο ή φωτοαντίγραφο 
νόμιμα επικυρωμένο από αρμόδια Αρχή. Στον τίτλο πρέπει απαραίτητα 
να γράφεται με σαφήνεια η ημερομηνία που ο υποψήφιος κατέστει πτυ- 
χιούχος, ·ο βαθμός επίδοσης και ο χαρακτηρισμός του (Καλώς, Λίαν 
Καλώς, Άριστα). Σε περίπτωση που δεν γράφεται ο βαθμός και ο χαρα¬ 
κτηρισμός, το αντίγραφο του τίτλου σπουδών πρέπει να συνοδεύεται από 
βεβαίωση αρμόδιας Αρχής, στην οποία να φαίνεται η βαθμολογική κλί¬ 
μακα (ελάχιστος βαθμός, βάση, μέγιστος βαθμός) και οι τυχόν καθιε¬ 
ρωμένοι χαρακτηρισμοί, καθώς και η αντιστοίχηση με τους παραπάνω 
χαρακτηρισμούς. Η Βεβαίωση αυτή πρέπει να έχει εκδοθεί από αρμόδια 
Εκπαιδευτική Αρχή. 

β) Αντί του αντιγράφου ο υποψήφιος μπορεί να υποβάλει πιστοποιη¬ 
τικό της Σχολής, στο οποίο να αναφέρονται τα ίδια στοιχεία όπως στο 
2α παραπάνω. 

γ) Βασικά δικαιολογητικά πιστοποίησης σπουδών του υποψηφίου σε 
Ίδρυμα του Εξωτερικού είναι η επίσημη μετάφραση από το Υπουργείο 
Εξωτερικών του τίτλου σπουδών του (Βασικού, Μεταπτυχιακού, Διδα¬ 
κτορικού) και η βεβαίωση αναγνώρισής του από το ΔΙΚΑΤΣΑ (ή από το 
αντίστοιχο όργανο αναγνώρισης ισοτιμιών για κάθε περίπτωση). 

Στην παραπάνω σχετική αναγνώριση πρέπει να αναφέρεται το τμήμα 
του Ελληνικού Εκπαιδευτικού Ιδρύματος προς το οποίο το βασικό πτυ¬ 
χίο είναι ισότιμο. 

Όταν πρόκειται για πανεπιστήμια, σχολές ή τμήματα του Εξωτερι¬ 
κού των οποίων έχει κριθεί το ομοταγές ή το ισότιμο του τίτλου σπου¬ 
δών από το ΔΙΚΑΤΣΑ ή άλλη Εκπαιδευτική Αρχή, δεν συντρέχει λόγος 
νέας αναγνώρισής του; Επίσης, δεν συντρέχει λόγος αναγνώρισης για 
πτυχιούχους σχολών Εξωτερικού που διαθέτουν άδεια άσκησης επαγ¬ 
γέλματος από Αρμόδια Ελληνική Αρχή ή Εκπαιδευτικό Ίδρυμα. 

Αν τα πτυχία Σχολών του Εξωτερικού δεν αναφέρουν γενικό βαθμό 
και χαρακτηρισμό επίδοσης, αυτό θα πρέπει να πιστοποιείται από άλλα 
συνοδευτικά έγγραφα που έχουν εκδοθεί από αρμόδια Εκπ/κή ή άλλη 
Αρχή (π.χ. Πρεσβεία ξένης χώρας) ή από το ΔΙΚΑΤΣΑ. Τα συνοδευ- 

τικά έγγραφα των Σχολών εξωτερικού πρέπει να είναι μεταφρασμένα 
από το Υπουργείο Εξωτερικών, 

δ) ’Οταν δεν αναφέρεται ημερομηνία κατά την οποία κατέστη πτυ- 
χιούχος ο υποψήφιος, σαν ημερομηνία αποφοίτησης θεωρείται η 31η 
Δεκεμβρίου του έτους αποφοίτησης. 

ε) Τα πτυχία ή τα πιστοποιητικά σπουδών των υποψηφίων, που δε 
φέρουν τον καθερωμένο χαρακτηρισμό τους (καλώς, λίαν καλώς, άρι¬ 
στα) χαρακτηρίζονται από το βαθμό επίδοσης. Επίσης, χαρακτηρίζο¬ 
νται τα πτυχία σχολών Εξωτερικού που φέρουν βαθμούς σε κλίμακες 
που δεν χρησιμοποιούνται στην Ελλάδα, ύστερα από αναγωγή των κλι¬ 
μάκων αυτών στις κλίμακες της χώρας μας. Στην περίπτωση που στα 
πτυχία δεν αναγράφεται ούτε ο βαθμός επίδοσης, θεωρείται ότι αυτά φέ¬ 
ρουν το χαρακτηρισμό «καλώς». 

3. "Αλλοι τίτλοι σπουδών 

Η περίπτωση αφορά τους υποψηφίους που διαθέτουν, πέραν του βα¬ 
σικού τους πτυχίου και άλλα πτυχία εκπαιδευτικής βαθμίδας ίδιας με το 
βασικό ή ανώτερης απ’ αυτήν. Πρέπει να είναι σαφές στην αίτηση ποια 
πτυχία υποβάλλονται ως «μη βασικοί τίτλοι σπουδών». Οι ανωτέρω τί¬ 
τλοι πρέπει να υποβάλλονται σε αντίγραφα ή νόμιμα επικυρωμένα φω¬ 
τοαντίγραφα. Οι τίτλοι σπουδών Σχολών Εξωτερικού πρέπει να είναι, 
αναγνωρισμένοι από αρμόδιο όργανο αναγνώρισης τίτλων Εξωτερι¬ 
κού. 

Μόνο ένας (1) τίτλος σπουδών, πέραν του βασικού, βαθμολογεί¬ 
ται. 

Τίτλος Σπουδών κατώτερης βαθμίδας από εκείνη του βασικού τίτλου 
του υποψηφίου δεν αξιολογείται. 

4. Τίτλοι μεταπτυχιακών σπουδών 

Σαν «τίτλοι μεταπτυχιακών σπουδών» νοούνται: 

α) Μεταπτυχιακοί τίτλοι (ΜΑ5ΤΕΚ5 κ.τ.λ.). Μόνο ένας (1) μετα¬ 
πτυχιακός τίτλος βαθμολογείται. 

β) Διδακτορικό δίπλωμα. 

Για να βαθμολογηθεί τίτλος μεταπτυχιακών σπουδών, πρέπει να 
αντιστοιχεί σε μεταπτυχιακές σπουδές αποδεικνυόμενης διάρκειας του¬ 
λάχιστον ενός (1) έτους, σε αναγνωρισμένο Ίδρυμα εσωτερικού ή εξω¬ 
τερικού. Το διδακτορικό δίπλωμα πρέπει να είναι αναγνωρισμένο διδα¬ 
κτορικό δίπλωμα. 

Οι μεταπτυχιακοί τίτλοι εξωτερικού κάθε επιπέδου γίνονται δεκτοί 
για (αξιολόγηση, μόνον εφόσον είναι αναγνωρισμένοι από το αρμόδιο όρ¬ 
γανο (π.χ. ΔΙΚΑΤΣΑ) και συνοδεύονται από επίσημη μετάφραση του 
Υπουργείου Εξωτερικών. 

5. Ξένες γλώσσες 

Αξιολογούνται μόνο μέχρι δύο (2) ξένες γλώσσες. 

α) Η γνώση της κάθε ξένης γλώσσας αποδεικνύεται από Πιστοποιη¬ 
τικό ή τίτλο τουλάχιστον της πρώτης βαθμίδας δηλ. για τα Αγγλικά 
ΕΙΚδΤ ΟΕΚΉΓΙΕΑΤΕ κ.λπ., για τα Γαλλικά ΟΕΚΤΙΕΙΟΑΤ, για τα 
Γερμανικά ΜΓΠΈΕδΤϋΕΕ και της αντίστοιχης προς αυτά βαθμίδας 
για τις άλλες Ξένες Γλώσσες. Οι τίτλοι αυτοί ή τα πιστοποιητικά αυτά 
πρέπει να έχουν χορηγηθεί από Ιδρύματα που είναι αναγνωρισμένα από 
τις αντίστοιχες χώρες. Σε περίπτωση αμφιβολιών, η αναγνώριση του 
ιδρύματος ή η αντιστοιχία της αναφερόμενης βαθμίδας βεβαιώνεται 
από τον μορφωτικό Ακόλουθο της αντίστοιχης Πρεσβείας. 

Σε κάθε περίπτωση, πρέπει να υποβάλλεται οπωσδήποτε ο ίδιος τί¬ 
τλος (ή νόμιμο φωτοαντίγραφό του). 

β) Η Ξένη Γλώσσα πιστοποιείται ακόμη από: 

(1) Επάρκεια διδασκαλίας του Υπουργείου Εθνικής Παιδείας και 
Θρησκευμάτων. 

(2) Αναγνωρισμένο πτυχίο ή αναγνωρισμένο τίτλο μεταπτυχιακών 
σπουδών από Ξένη Χώρα μονοετούς τουλάχιστον φοίτησης σε αναγνω¬ 
ρισμένο εκπαιδευτικό ίδρυμα μιας Ξένης Χώρας. Στην περίπτωση αυτή 
πρέπει να βεβαιώνεται αρμόδια και με σαφήνεια η διάρκεια σπουδών. 

(3) Τίτλο σπουδών (αποδεικτικό, πιστοποιητικό, βεβαίωση κ.τ.λ.) 
Γ'/θμιας Εκπ/σης Ξένης Χώρας διάρκειας ενός (1) τουλάχιστον έτους. 
Για φοιτητές Σχολών Εξωτερικού Γ'/θμιας Εκπ/σης, που μετεγγράφο- 
νται σε αντίστοιχα Ιδρύματα Εσωτερικού, απαιτείται τίτλος προαγωγής 
από το Ιο στο 2ο τουλάχιστον έτος σπουδών της Σχολής Εξωτερικού. 

(4) Τίτλο σπουδών (αποδεικτικό, πιστοποιητικό, βεβαίωση κ.τ.λ.) 
Β"/θμιας Εκπ/σης Ξένης Χώρας που να αντιστοιχεί σε απολυτήριο τί¬ 
τλο Ελληνικού Γυμνασίου. 

6. Βεβαιώσεις Διδακτικής Πείρας 

Για τις βεβαιώσεις της διδακτικής πείρας ισχύουν τα εξής: 

α) Η διδακτική πείρα που βεβαιώνεται πρέπει να έχει αποκτηθεί σε 
δημόσια ή ιδιωτικά σχολεία ή Σχολές, ή ιδρύματα του εσωτερικού ή 


εξωτερικού, στην ειδικότητα του βασικού πτυχίου ή σε συναφή ειδικό¬ 
τητα και μετά την κτήση του. · 

β) Η διδακτική πείρα σε Ιδιωτικές Σχολές του εσωτερικού πρέπει 
απαραίτητα να βεβαιώνεται για την (αλήθεια του περιεχομένου της από 
δημόσια εκπαιδευτική αρχή. 

γ) Η διδακτική πείρα σε σχολές του εξωτερικού πρέπει απαραίτητα 
να βεβαιώνεται για την αλήθεια του περιεχομένου της από Προξενική 
Αρχή της αντίστοιχης χώρας (εφόσον δεν υπάρχει αρμόδια Ελληνική 
Εκπαιδευτική Αρχή). 

δ) Σε κάθε βεβαίωση πρέπει να αναφέρεται οπωσδήποτε: 

(1) Το χρονικό διάστημα (έναρξη - λήξη) που δίδαξε ο υποψήφιος. 

(2) Τα μαθήματα που δίδαξε και οπωσδήποτε οι ώρες που δίδαξε 
τόσο ανά εβδομάδα όσο και συνολικά ανά μήνα και εξάμηνο. 

(3) Την ιδιότητα και ειδικότητα με την οποία δίδαξε. 

ε) Στις βεβαιώσεις διδακτικής πείρας πρέπει να φαίνεται και να βε¬ 
βαιώνεται με σαφήνεια ότι ο υποψήφιος ασκούσε καθαρά διδακτικό 
έργο. 

στ) Οι βεβαιώσεις πρέπει να θεμελιώνουν την πραγματοποίηση διδα¬ 
σκαλίας (πείρας) όχι να δηλώνουν απλώς την έναρξη ή τη λήξη απασχό¬ 
λησης (π.χ. «ανάληψη υπηρεσίας», «διακοπή σύμβασης» κ.λπ.). 

7. Βεβαιώσεις Επαγγελματικής Πείρας 

α) Πείρα στο Δημόσιο Τομέα (όπως αυτός επαναοριοθετήθηκε με το 
Ν. 1892/90, ΦΕΚ 101/τ.Α"/31.7.90 και προσδιορίστηκε με την 
ΚΝΠΙΔ Φ. 10/34/15530/30.4.91 εγκύκλιο του Υπ. Πρ. Κυβ/ 
σεως). 

"Οσοι εργάστηκαν στο Δημόσιο Τομέα πρέπει να υποβάλουν βεβαί¬ 
ωση από την Υπηρεσία τους, η οποία νά βεβαιώνει ακριβώς το χρονικό 
διάστημα εργασίας, (από . . . μέχρι . . .), την υπαλληλική κατηγορία, 
το βαθμό, την ιδιότητα, την ειδικότητα, το πτυχίο τους, το επιτελεσθέν 
έργο (τι ακριβώς δουλειά έκανε ο υποψήφιος) και το συγκεκριμένο είδος 
της απασχόλησης. 

β) Πείρα στον Ιδιωτικό Τομέα. 

(1) Όσοι εργάστηκαν στον Ιδιωτικό Τομέα ως μισθωτοί πρέπει να 
υποβάλουν βεβαίωση του εργοδότη που εργάστηκαν (ακριβώς από . . . 
μέχρι . . .), την ιδιότητα, την ειδικότητα, το πτυχίο και ειδικά το έργο 
που επιτελέστηκε (τι ακριβώς δουλειά έκανε ο υποψήφιος). 

Η βεβαίωση αυτή πρέπει να είναι θεωρημένη για το αληθές του πε¬ 
ριεχομένου από αρμόδια Αρχή (π.χ. την Επιθεώρηση Εργασίας της πε¬ 
ριοχής που εδρεύει η επιχείρηση, και όπου δεν υπάρχει κάλυψη των πε¬ 
ριοχών που πραγματοποιήθηκε η εργασία, από το Ι.Κ.Α. ή από το οι¬ 
κείο Αστυνομικό Τμήμα). 

(2) Όσοι εργάστηκαν στον Ιδιωτικό Τομέα, ως ελεύθεροι επαγγελ- 
ματίες πρέπει να υποβάλουν βεβαίωση από Τεχνικό ή Επαγγελματικό ή 
άλλο Επιμελητήριο ή από Επαγγελματικό Σύλλογο, στην οποία θα ανα- 
φέρεται ακριβώς το διάστημα κατά το οποίο άσκησε ο υποψήφιος το 
επάγγελμα. 

Η βεβαίωση αυτή πρέπει να συνοδεύεται και από Βεβαίωση της Οι¬ 
κονομικής Εφορίας στην οποία: 

(α) θα αναγράφεται το ακριβές χρονικό διάστημα κατά το οποίο ο 
υποψήφιος άσκησε το επάγγελμα που δηλώνει στην ΠΑΤΕΣ (δηλαδή 
ημερομηνία έναρξης άσκησης του αντίστοιχου επαγγέλματος, και ότι 
έκτοτε δεν έπαψε να ασκεί το επάγγελμα μέχρι την ημερομηνία έκδοσης 
της βεβαίωσης) και 

(β) θα αναγράφεται σαφώς ότι για το διάστημα αυτό δηλώθηκαν 
έσοδα και ότι τα έσοδα αυτά προέρχονται από την άσκηση του επαγγέλ¬ 
ματος αυτού και όχι από άλλες πηγές. 

(3) Επαγγελματική πείρα που αποκτήθηκε πριν από τη λήψη του βα¬ 
σικού πτυχίου του υποψηφίου αξιολογείται για επαγγέλματα που 
ασκούνται με πτυχίο κατώτερης βαθμίδας εκείνης του βασικού πτυχίου 
ή για επαγγέλματα που μπορούν να ασκηθούν χωρίς την απόκτηση κά¬ 
ποιου πτυχίου. 

Σε κάθε περίπτωση, η επαγγελματική πείρα πρέπει να έχει αποκτη¬ 
θεί στην ειδικότητα του βασικού πτυχίου ή σε συναφή ειδικότητα. 

(4) Το χρονικό διάστημα της Πρακτικής "Ασκησης των δικηγόρων, 
μπορεί να βεβαιωθεί μόνο από το Δικηγορικό Σύλλογο. Στις βεβαιώσεις 
άσκησης δικηγορίας θα πρέπει να αναφέρεται η ημερομηνία εγγραφής 
του υποψηφίου στο βιβλίο ασκουμένων του οικείου Δικηγορικού Συλλό¬ 
γου και η ημερομηνία διορισμού του ως δικηγόρου. Πείρα ασκούμενου 
δικηγόρου μεγαλύτερη των δύο (2) ετών δεν υπολογίζεται. 

γ) Επαγγελματική Πείρα από Υπηρεσία στις Ένοπλες Δυνάμεις. 

Η Επαγγελματική πείρα από την υπηρεσία στις Ένοπλες Δυνάμεις, 
βεβαιώνεται: 

(1) Με πιστοποιητικό τύπου Α’, στο οποίο πρέπει να αναφέρονται η 
ειδικότητα, ο χρόνος απόκτησης της ειδικότητας και το χρονικό διά¬ 
στημα που υπηρέτησε ο υποψήφιος ασκώντας την ειδικότητα αυτή. Σε 
περίπτωση που δεν αναφέρεται ένα από τα στοιχεία αυτά, το πιστοποιη¬ 
τικό πρέπει να συνοδεύεται από επεξηγηματικό έγγραφο αρμοδίας 
στρατιωτικής ή άλλης αρχής στο οποίο να αναφέρεται ότι είχε αυτήν την 
ειδικότητα. 

(2) Με βεβαιώσεις των Στρατιωτικών Μονάδων, στις οποίες πρέπει 
να αναφέρονται το χρονικό διάστημα και το έργο που επιτέλεσε ο υποψή¬ 
φιος στην ειδικότητα του πτυχίου του. Και στην περίπτωση αυτή θα 
προσκομιστεί πιστοποιητικό τύπου Α', εκτός αν από τη βεβαίωση προ¬ 
κύπτει ότι ο υποψήφιος υπηρετεί στις Ένοπλες Δυνάμεις κατά την ημε¬ 
ρομηνία υποβολής των δικαιολογητικών, οπότε αρκεί η βεβαίωση της 
στρατιωτικής μονάδας για τη βεβαίωση της σχετικής πείρας. 

Ζ. ΑΠΟΚΛΕΙΣΜΟΣ ΑΠΟ ΤΗ ΔΙΑΔΙΚΑΣΙΑ ΕΠΙΛΟΓΗΣ 
Αποκλείεται της διαδικασίας επιλογής υποψήφιος ο οποίος: 

1. Έχει ειδικότητα που δεν εμπίπτει στην προκήρυξη. 

2. Υποβάλλει πτυχίο δυσανάγνωστο ή ανεπικύρωτη φωτοτυπία του 
πρωτοτύπου. 

3. Δεν υποβάλλει σε σχέση με το βασικό πτυχίο: 
α) Πτυχιούχος της ημεδαπής: 

τον πρωτότυπο τίτλο ή το βασικό πτυχίο τού (αντίγραφό του ή νό¬ 
μιμα επικυρωμένη φωτοτυπία του) ή αντίστοιχο πιστοποιητικό Σχολής, 
β) Πτυχιούχος της αλλοδαπής: 

επίσημη μετάφραση του τίτλου ή του πτυχίου του και αναγνώρισή 
του από το ΔΙΚΑΤΣΑ (ή άλλο αρμόδιο όργανο) ως ισότιμου. 

4. Δεν δηλώνει σαφώς στην αίτησή του για ποια Σχολή ή για ποιο 
Τμήμα της είναι υποψήφιος. 

5. Δεν δηλώνει στην αίτησή του με σαφήνεια σε ποια ειδικότητα είναι 
υποψήφιος (ποιο πτυχίο υποβάλλει ως «βασικό»). 

6. Υποβάλλει αίτηση εκπρόθεσμα. 

II. ΚΡΙΤΗΡΙΑ ΕΠΙΛΟΓΗΣ - ΒΑΘΜΟΛΟΓΗΣΗ 
Α. ΚΡΙΤΗΡΙΑ 

Η βαθμολόγηση των δεδομένων των υποψηφίων γίνεται με τα επό¬ 
μενα κριτήρια: 

1. Σπουδές: (βαθμός βασικού πτυχίου, άλλα πτυχία, μεταπτυχιακές 
σπουδές και ξένες γλώσσες). 

2. Διδακτική πείρα. 

3. Επαγγελματική πείρα. 

Β. ΕΠΙΜΕΡΙΣΜΟΣ ΤΩΝ ΜΟΝΑΔΩΝ 

Οι βαθμολογικές μονάδες επιμερίζονται στα διάφορα κριτήρια όπως 
παρακάτω: 

1. Σπουδές: 
α. Βασικό Πτυχίο: 

(1) Για χαρακτηρισμό «Καλώς», μονάδες 10. 

(2) Για χαρακτηρισμό «Λίαν Καλώς», μονάδες 15. 

(3) Για χαρακτηρισμό «Άριστα», μονάδες 20. 

(4) Η βαθμολόγηση του βασικού πτυχίου των αποφοίτων των ΤΕΛ, 
ΕΠΛ και Μέσων Σχολών (Εργοδηγών) γίνεται με βάση το βαθμό του 
πτυχίου και ανεξάρτητα από τον χαρακτηρισμό του (Σχ. Καλώς, κα¬ 
λώς, Λ. Καλώς, Άριστα), ως εξής: 

Για βαθμό πτυχίου: 

α) από 10 έως και 14,49, μονάδες 10 
β) από 14,50 έως και 18,49, μονάδες 15 
γ) από 18,50 έως 20, μονάδες 20. 
β. Άλλα Πτυχία: 

(1) Ένα (1) πτυχίο πέραν'του βασικού πτυχίου, ανεξάρτητα βαθμού 
επίδοσης, μονάδες 15. 

(2) Κάτοχοι δύο τουλάχιστον πτυχίων (περιλαμβάνονται και τα με¬ 
ταπτυχιακά διπλώματα), πέραν του βασικού τους πτυχίου, εκπαιδευτι¬ 
κής βαθμίδας ίδιας με το βασικό ή ανώτερης απ’ αυτήν εισάγονται στην 
ΠΑΤΕΣ/ΣΕΛΕΤΕ κατά προτεραιότητα (εκτός διαδικασίας επιλογής) 
καταλαμβάνοντας θέσεις από εκείνες που ορίζονται για την ειδικότητα 
του βασικού τους πτυχίου. Η ρύθμιση αυτή δεν ισχύει για πτυχιούχος 
της Β'/θμιας Εκπ/σης. 

(3) Μεταπτυχιακά διπλώματα: Ένα (1) δίπλωμα, μονάδες 25. 

(4) Κάτοχοι· Διδακτορικού Διπλώματος εισάγονται στην ΠΑΤΕΣ/ 
ΣΕΛΕΤΕ εκτός διαδικασίας επιλογής και «καθ’ υπέρβαση» του αριθμού 
εισακτέων για την ειδικότητα του βασικού τους πτυχίου. 

γ. Ξένες Γλώσσες: Για κάθε ξένη γλώσσα μονάδες πέντε (5). . 


2. Διδακτική Πείρμ: 

Για κάθε έτος πλήρους διδακτικής απασχόλησης, και μέχρι τρία (3) 
έτη κατά μέγιστο, μονάδες 10 (3x10=30 μονάδες συνολικά). 

3. Επαγγελματική Πείρα: 

Για κάθε έτος πλήρους επαγγελματικής απασχόλησης, και μέχρι έξι 
(6) έτη κατά μέγιστο, μονάδες 5 (6x5=30 μονάδες συνολικά). 

Γ. Η ΒΑΘΜΟΛΟΓΗΣΗ ΤΩΝ ΔΕΔΟΜΕΝΩΝ 

1. Η βαθμολόγηση των Σπουδών. 

Η βαθμολόγηση των στοιχείων των σχετικών με τις σπουδές είναι 
αυτονόητη. 

2. Η βαθμολόγηση της Διδακτικής Πείρας: 

Η διδακτική πείρα βαθμολογείται αφού πρώτα γίνει αναγωγή της σε 
έτη πλήρους διδακτικής απασχόλησης. 

Ως πλήρης διδακτική απασχόληση νοείται εκείνη κατά την οποία ο 
υποψήφιος είχε ωράριο διδασκαλίας δεκαοκτώ (18) ώρες την εβδο¬ 
μάδα. Εάν ο υποψήφιος είχε μερική διδακτική απασχόληση, αυτή ανά¬ 
γεται σε πλήρη απασχόληση (σε εβδομάδες), που βρίσκεται από το γινό¬ 
μενο του αριθμού των εβδομάδων, που δίδαξε, επί το κλάσμα που έχει 
αριθμητή τον αριθμό των ωρών που δίδαξε κάθε εβδομάδα και παρανο- 
μαστή το δεκαοκτώ (18). Ένα πλήρες διδακτικό έτος που βαθμολογεί¬ 
ται με 10 μονάδες νοείται το διάστημα των τριάντα δύο (32) εβδομά¬ 
δων (8 μήνες X 4 εβδομάδες = 32 εβδομάδες) πραγματικής διδασκα¬ 
λίας. Εάν κατά την αναγωγή προκύψουν περισσότερες από 32 εβδομά¬ 
δες, οι επιπλέον των 32 εβδομάδων δεν μεταφέρονται σε άλλο έτος. 

Εάν κατά την αναγωγή προκύψουν λιγότερες από 32 εβδομάδες, 
τότε ο υποψήφιος βαθμολογείται με το γινόμενο των 10 μονάδων επί το 
κλάσμα που έχει αριθμητή τον αριθμό των εβδομάδων που δίδαξε και 
παρανομαστή το 32. 

3. Η βαθμολόγηση της Επαγγελματικής Πείρας. 

Η Επαγγελματική Πείρα βαθμολογείται αφού πρώτα γίνει αναγωγή 
της σε έτη πλήρους επαγγελματικής απασχόλησης. Ως πλήρης επαγ¬ 
γελματική απασχόληση θεωρείται εκείνη κατά την οποία μέσα στο έτος 
έχουν πραγματοποιηθεί τουλάχιστον 300 ημερομίσθια. Πείρα που πλε¬ 
ονάζει δεν μεταφέρεται σε άλλο έτος. 

4. Διδακτική και Επαγγελματική Πείρα. 

Αν ο υποψήφιος έχει και διδακτική και επαγγελματική πείρα, ο συνυ- 
πολογισμός της γίνεται όπως παρακάτω: 

α. Αν η διδακτική και επαγγελματική πείρα δεν συμπίπτουν ημερο¬ 
λογιακά, βαθμολογείται πρώτα η ανηγμένη διδακτική πείρα και εφόσον 
δεν καλύπτονται οι τριάντα (30) βαθμοί, βαθμολογείται η επαγγελμα¬ 
τική πείρα μόνο για το τμήμα της, που μαζί με την ανηγμένη διδακτική, 
θα σχηματίζει άθροισμα τριάντα (30) βαθμών. 

β. Αν η διδακτική και επαγγελματική πείρα συμπίπτουν ημερολο¬ 
γιακά στο σύνολο ή μερικά, ανάγεται πρώτα η διδακτική πείρα σε 
πλήρη απασχόληση. Αν η διδακτική πείρα μετά την αναγωγή καλύπτει 
30 βαθμούς βαθμολογείται μόνον η διδακτική, ενώ η επαγγελματική 
δεν λαμβάνεται υπόψη. Αν η διδακτική πείρα μετά την αναγωγή καλύ¬ 
πτει βαθμούς λιγότερους των 30 βαθμολογείται και η επαγγελματική 
πείρα, αλλά μόνο για το χρονικό διάστημα που δεν επικαλύπτεται από 
ανηγμένη διδακτική πείρα. Στην περίπτωση αλληλοεπικάλυψης διδα¬ 
κτικής και επαγγελματικής πείρας, βαθμολογείται μόνο η διδα¬ 
κτική. 

Αυτονόητο είναι, ότι σε καμιά περίπτωση το άθροισμα της βαθμολο¬ 
γημένης διδακτικής και επαγγελματικής πείρας δεν μπορεί να υπερβαί¬ 
νει τους τριάντα (30) βαθμούς. 

III. ΟΡΓΑΝΑ ΑΞΙΟΛΟΓΗΣΗΣ - ΔΙΑΔΙΚΑΣΙΑ ΒΑΘΜΟΛΟΓΗ¬ 
ΣΗΣ 

Με Πράξη του Δ.Σ. της ΣΕΛΕΤΕ μετά από εισήγηση του Δ/ντή της 
ΠΑ.ΤΕ.Σ. Αθηνών ορίζονται τα παρακάτω όργανα, που είναι αρμόδια 
για τη διενέργεια της επιλογής των σπουδαστών για τις ΠΑΤΕΣ: 

1. Επιτροπή Διεξαγωγής της Αξιολόγησης. 

2. Βαθμολογητές Δικαιολογητικών. 

3. Επιτροπή Εκδόσεως Αποτελεσμάτων και Εκδίκασης Ενστά¬ 
σεων. 

Α. Επιτροπή Διεξαγωγής Αξιολόγησης. 

Συγκροτείται Επιτροπή Διεξαγωγής της Αξιολόγησης που αποτελεί- 
ται από εκπαιδευτικούς της ΣΕΛΕΤΕ και της Β/θμιας Εκπ/σης με 
Πρόεδρο το Δ/ντή της ΠΑ.ΤΕ.Σ. Αθηνών. Ο αριθμός των μελών της 
είναι ανάλογος προς τον αριθμό των υποψηφίων και όχι μεγαλύτερος 
των εννέα (9) εκ των οποίων δύο (2) μέλη προτείνονται από τη Δ/νση 
Σπουδών Β/θμιας Εκπ/σης του ΥΠΕΠΘ. 

Έργο της Επιτροπής Διεξαγωγής Αξιολόγησης είναι η παραλαβή 
των δικαιολογητικών, μετά τη λήξη της προθεσμίας υποβολής τους από 
τις Γραμματείες της ΠΑ.ΤΕ.Σ. Αθηνών και της ΠΑ.ΤΕ.Σ. Θεσσαλονί¬ 
κης, ο έλεγχος της εγκυρότητας και πληρότητας τους για τον καθορι¬ 
σμό των δικαιούμενων να συμμετάσχουν στην επιλογή με βάση τα δι- 
καιολογητικά αυτά, η ταξινόμησή τους κατά Σχολή, Τμήμα, βαθμίδα 
και ειδικότητα, η ισομερής, κατά το δυνατό κατανομή τους στους βαθ¬ 
μολογητές, η λύση ενδεχόμενων προβλημάτων της διαδικασίας αξιολό¬ 
γησης, η καθοδήγηση των βαθμολογητών, ώστε η αξιολόγηση να είναι 
ομοιόμορφη και η παράδοση: 1) των φακέλων των υποψηφίων, 2) των 
Φύλλων Αξιολόγησης, και 3) «του Πίνακα Αποκλεισμένων της Αξιολό¬ 
γησης» (στον οποίο φαίνεται και ο λόγος αποκλεισμού του κάθε υποψη¬ 
φίου) στην Επιτροπή Εκδόσεως Αποτελεσμάτων. 

Η Επιτροπή Διεξαγωγής Αξιολόγησης αποφασίζει για κάθε θέμα 
που αφορά τα κριτήρια και τη διαδικασία επιλογής κατ’ εφαρμογήν των 
αναφερομένων στην παρούσα. 

Το έργο της Επιτροπής αυτής λήγει με την ολοκλήρωση της διαδικα¬ 
σίας βαθμολόγησης. 

Β. Οι Βαθμολογητές - η βαθμολόγηση. 

Ο έλεγχος, η αξιολόγηση και η βαθμολόγηση των δικαιολογητικών 
με τα προσόντα κάθε υποψηφίου θα γίνει από δύο (2) βαθμολογητές. 

Οι βαθμολογητές βαθμολογούν τα προσόντα των υποψηφίων με 
βάση τα κριτήρια που ορίστηκαν παραπάνω. Το άθροισμα των βαθμών 
που συγκεντρώνει ο κάθε υποψήφιος αποτελεί το «Βαθμό Αξιολόγησής» 
του και αυτός καθορίζει τη σειρά του στον «Πίνακα Επιλογής». 

Κάθε βαθμολογητής αξιολογεί ατομικά σε διαφορετικό «Φύλλο Αξιο¬ 
λόγησης» τα προσόντα κάθε υποψηφίου. 

Με απόφαση της Επιτροπής Διεξαγωγής της Αξιολόγησης, κατανέ- 
μονται τα προς αξιολόγηση δικαιολογητικά των υποψηφίων στους Α' 
βαθμολογητές ονομαστικά, οι οποίοι και θα τα αξιολογήσουν για πρώτη 
φορά. Μετά την πρώτη αυτή αξιολόγηση, οι Α' βαθμολογητές παραδί¬ 
δουν τα δικαιολογητικά και τα σχετικά φύλλα αξιολόγησης στην Επι¬ 
τροπή Διεξαγωγής της Αξιολόγησης, η οποία έπειτα από κλήρωση με¬ 
ταξύ των βαθμολογητών, ορίζει τους Β' βαθμολογητές, στους οποίους 
επίσης με κλήρωση παραδίδονται μόνο τα δικαιολογητικά, τα οποία θα 
αξιολογήσουν και θα ελέγξουν σε δεύτερο βαθμό, με την προϋπόθεση ότι 
κανείς βαθμολογητής δε θα μπορεί να αξιολογήσει δύο (2) φορές τα ίδια 
δικαιολογητικά, Ο Β' βαθμολογητής δεν γνωρίζει τα αποτελέσματα της 
Αξιολόγησης του Α' βαθμολογητή, του οποίου το φύλλο αξιολόγησης 
κρατεί η Επιτροπή Διεξαγωγής της Αξιολόγησης και δεν του το γνω¬ 
στοποιεί. Ως τελικός «Βαθμός Αξιολόγησης» του υποψηφίου λαμβάνεται 
ο βαθμός των δύο βαθμολογητών (Α' και Β'), εφόσον οι βαθμοί αυτοί 
αξιολόγησης συμπίπτουν. Στην περίπτωση που υπάρχει διαφορά στο 
βαθμό των βαθμολογητών, τα δικαιολογητικά αξιολογούνται εκ νέου 
από Επιτροπή Αναβαθμολόγησης, που αποτελεϊται για τον κάθε υπο¬ 
ψήφιο από τους ίδιους τους Α' και Β' βαθμολογητές και από ένα μέλος 
της Επιτροπής Διεξαγωγής της Αξιολόγησης, ως Πρόεδρο, που ορίζε¬ 
ται με απόφασή της. 

Η τριμελής Επιτροπή Αναβαθμολόγησης, μετά από έλεγχο, καταλή¬ 
γει σε ένα βαθμό, που αποτελεί και τον οριστικό «Βαθμό Αξιολόγησης» 
του υποψηφίου σπούδαστή. 

Η Επιτροπή Διεξαγωγής της Αξιολόγησης, αφού συγκεντρώσει τα 
αξιολογημένα από τους Βαθμολογητές και τις Επιτροπές Αναβαθμολό¬ 
γησης δικαιολογητικά και φύλλα αξιολόγησης, τα παραδίδει στην Επι¬ 
τροπή Εκδόσεως Αποτελεσμάτων μαζί με τον «Πίνακα Αποτελεσμάτων 
της Αξιολόγησης». 

Γ. Επιτροπή Εκδόσεως Αποτελεσμάτων και Εκδίκασης Ενστάσεων. 

Συγκροτείται πενταμελής Επιτροπή Εκδόσεως Αποτελεσμάτων και 
Εκδίκασης Ενστάσεων, που αποτελεϊται από εκπαιδευτικούς της ΣΕ- 
ΛΕΤΕ. 

Έργο της Επιτροπής είναι: 1 

α) η έκδοση των αποτελεσμάτων και η υποβολή τους για επικύρωση 
στο Δ.Σ. της ΣΕΛΕΤΕ και 

β) Η εκδίκαση των τυχόν ενστάσεων. 

Α. Η έκδοση των Αποτελεσμάτων. 

Η Επιτροπή Εκδόσεως Αποτελεσμάτων, αφού παραλάβει τα Φύλλα 
Αξιολόγησης και τους φακέλους από την Επιτροπή Διεξαγωγής της 
Αξιολόγησης, συντάσσει πίνακα, κατά ειδικότητα των επιλαχόντων 
υποψηφίων, κατά σειρά, με βάση τον αριθμό εισακτέων και τη βαθμολο¬ 
γία αξιολόγησης των δικαιολογητικών τους ξεχωριστά για την ΠΑΤΕΣ 
Αθηνών και την ΠΑΤΕΣ Θεσσαλονίκης. Σε περίπτωση ισοβαθμίας, 
στην τελευταία θέση του αριθμού των εισακτέων, που έχει καθοριστεί με 


την αντίστοιχη απόφαση του Υπουργού Εθνικής Παιδείας και Θρησκευ¬ 
μάτων, για κάθε ειδικότητα, θα θεωρηθούν εισαγόμενοι όλοι οι ισοβαθ- 
μούντες με τον τελευταίο επιτυχόντα. 

Η Επιτροπή Εκδόσεως Αποτελεσμάτων συντάσσει και υποβάλλει στο 
Δ.Σ. της ΣΕΛΕΤΕ για επικύρωση το σχετικό Πρακτικό, στο οποίο περι¬ 
λαμβάνονται για την ΠΑΤΕΣ Αθηνών και ΠΑΤΕΣ Θεσσαλονίκης αντί¬ 
στοιχα, οι εξής πίνακες: 

α. Πίνακες των εισαγομένων. 

β. Πίνακες των μη εισαγομένων, κατά σειρά, με βάση τη βαθμολογία 
τους, και 

γ. Μαζί υποβάλλει και τους Πίνακες των Αποκλεισθέντων (όπως πα- 
ρεδόθησαν από την Επιτροπή Διεξαγωγής Αξιολόγησης). 

Μετά την επικύρωση των πινάκων από το Δ.Σ. της ΣΕΛΕΤΕ, τα 
αποτελέσματα: 1) κοινοποιούνται στο Υπουργείο Παιδείας, 2) ανακοι¬ 
νώνονται στα διδακτήρια της Σχολής στην Αθήνα και στη Θεσσαλονίκη, 
και 3) στέλνονται στον Τύπο. 

δ. Με απόφαση του Υπουργού Εθνικής Παιδείας και Θρησκευμάτων 
μπορούν να εισαχθούν στην ΠΑΤΕΣ/ΣΕΛΕΤΕ, ως σπουδαστές, υπο¬ 
ψήφιοι από τους πίνακες των μη εισαγομένων, κατά σειρά με βάση τη 
βαθμολογία τους, εφόσον ο αριθμός των υποψηφίων σε κάποιες ειδικό¬ 
τητες είναι μικρότερος του αριθμού των θέσεων ή απαιτείται συμπλή¬ 
ρωση του απαραίτητου αριθμού σπουδαστών κατά τμήμα σύμφωνα με 
τις ανάγκες διορισμών εκπαιδευτικών. 

Δ. Ενστάσεις - Εκδίκαση των Ενστάσεων. 

Μέσα σε πέντε (5) εργάσιμες ημέρες από την ανακοίνωση των αποτε¬ 
λεσμάτων στη ΣΕΛΕΤΕ, υποψήφιος που πήρε μέρος στην επιλογή για 
την εισαγωγή του στις ΠΑΤΕΣ (Αθηνών και Θεσσαλονίκης) μπορεί να 
υποβάλει ένσταση για την αξιολόγησή του. Η ένσταση υποβάλλεται για 
όλους τους υποψήφιους, και των δύο Σχολών, στη Γραμματεία της ΠΑ¬ 
ΤΕΣ Αθηνών. 

Η ένσταση για να εξετασθεί πρέπει να περιλαμβάνει τα εξής στοιχεία: 

1. Στοιχεία υποψηφίου: 

α) Ονοματεπώνυμο υποψηφίου. 

β) Σχολή για την οποία ήταν υποψήφιος (ΠΑΤΕΣ Αθηνών ή ΠΑΤΕΣ 
Θεσσαλονίκης). 

γ) Το τμήμα της Σχολής (Πτυχ. Ανωτάτων - Ανωτέρων ή Μέσων 
Σχολών αντίστοιχα) στο οποίο ήταν υποψήφιος, και 

δ) Ειδικότητα (π.χ. Μηχ/γός - Ηλεκ/γος κ.λπ.). 

2. Ο υποψήφιος θα πρέπει να αναφέρει συγκεκριμένα τους λόγους για 
τους οποίους ενίσταται, ποια ακριβώς δικαιολογητικά του νομίζει ότι 
δεν βαθμολογήθηκαν σωστά και γιατί. 

Ακόμη, πρέπει να δίνει αναλυτικά τις επιμέρους μονάδες και το σύ¬ 
νολο των μονάδων που κατά τη γνώμη του έπρεπε να είχε λάβει. 

Κανένα νέο δικαιολογητικά δεν υποβάλλεται με την ένσταση και δεν 
εξετάζεται από την Επιτροπή Εκδίκασης Ενστάσεων εκτός αν πρόκειται 
για διευκρινιστικά στοιχεία των αρχικά υποβληθέντων δικαιολογητι- 
κών. 

Υποψήφιος που θα κριθεί εισακτέος μετά την αποδοχή της ένστασής 
του, εισάγεται ως υπεράριθμος. 

Για κάθε θέμα που αφορά την έκδοση των αποτελεσμάτων και την 
εκδίκαση των ενστάσεων αποφασίζει η Επιτροπή Εκδόσεως Αποτελε¬ 
σμάτων και Εκδίκασης Ενστάσεων. Το έργο της επιτροπής αυτής λήγει 
με την ανακοίνωση των αποτελεσμάτων των ενστάσεων. 

Μετά την έκδοση των αποτελεσμάτων αυτών και τη λήξη του έργου 
της αντίστοιχης Επιτροπής, παρέχεται η δυνατότητα προσφυγής στο 
ΥΠΕΠΘ των υποψηφίων, που δεν εισήχθησαν στην ΠΑ.ΤΕ.Σ./ 
ΣΕΛΕΤΕ, με την υποβολή σχετικής αίτησης στη Δ/νση Σπουδών Β'/ 
θμιας Εκπ/σης, μέχρι 31 Δεκεμβρίου κάθε ακαδημαϊκού έτους. Με την 
υποβολή της αίτησης αυτής μπορούν να προσκομισθούν και πρόσθετα 
δικαιολογητικά τα οποία δεν υποβλήθηκαν αρχικά και αναφέρονται σε 
αξιολογούμενα προσόντα που υποψήφιος είχε μέχρι την καθοριζόμενη 
ημερομηνία λήξης υποβολής των αρχικών δικαιολογητικών. 

Οι αιτήσεις αυτές εξετάζονται από Επιτροπή που ορίζεται με από¬ 
φαση του Υπουργού Εθνικής Παιδείας και Θρησκευμάτων. 

Οι υποψήφιοι, που δικαιώνονται με αυτόν τον τρόπο, εγγράφονται 
στην ΠΑΤΕΣ/ΣΕΛΕΤΕ για το Β' Εξάμηνο σπουδών του ακαδημαϊκού 
έτους προσφυγής τους (για τους πτυχιούχους των Ανωτάτων Σχολών) 

ή για το Α' Εξάμηνο σπουδών του επόμενου ακαδημαϊκού έτους (για 
τους πτυχιούχους των Ανωτέρων και Μέσων Σχολών). 

IV. ΤΕΛΙΚΕΣ ΔΙΑΤΑΞΕΙΣ , 

1. Η Διοίκηση της ΣΕΛΕΤΕ μπορεί να προβαίνει στις απαραίτητες 
ενέργειες για την επαλήθευση της γνησιότητας των δικαιολογητικών 
που υποβάλλονται από τους υποψηφίους. 

2. Με απόφαση του Υπουργού Εθνικής Παιδείας και Θρησκευμάτων 
είναι δυνατή η μεταφορά τμημάτων σπουδών και, σε εξαιρετικές περι¬ 
πτώσεις, η μετεγγραφή Σπουδαστών από την ΠΑΤΕΣ Αθηνών στην 
ΙΙΑΤΕΣ Θεσ/νίκης και αντίστροφα. Ή μετεγγραφή πραγματοποιείται. 


ύστερα από αίτηση του ενδιαφερομένου στην οποία αναφέρονται οι λόγοι 
της αιτουμένης μετεγγραφής και επισυνάπτονται τυχόν υπάρχοντα δι- 
καιολογητικά. 

Κάθε άλλη προηγούμενη απόφαση σχετική με την εισαγωγή στην 
ΠΑ.ΤΕ.Σ. της ΣΕΛΕΤΕ παύει να ισχύει μετά τη δημοσίευση της πα- 
ρούσης. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 6 Αυγούστου 1992 

Ο ΥΦΥΠΟΥΡΓΟΣ 

Β. ΜΠΕΚΙΡΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




